БОСНА И ХЕРЦЕГОВИНА
ФЕДЕРАЦИЈА БОСНЕ И ХЕРЦЕГОВИНЕ
ТУЗЛАНСКИ КАНТОН
ОПШТИНСКИ СУД У ЛУКАВЦУ
БРОЈ: 126 0 И 192530 17 И
Лукавац, 27.8.2024.године

	Општински суд у Лукавцу, судијa Бојан Ђедовaц, у правној ствари тражиоца извршења Микрокредитна фондација МИ-БОСПО Тузла, улица Босне Сребрене бб, Тузла против извршеника 1. С.Б из ....., град Лукавац и 2. Р.Џ из Лукавца, улица ......, ради дуга, вриједност спора 12.571,50 КМ, ван рочишта, дана 27.8.2024.године, донио је сљедећи

З А К Љ УЧ А К
о продаји покретних ствари

	Одређује се прво рочиште за продају пописаних покретних ствари извршеника С.Б за дан 30.9.2024.године у Општинском суду у Лукавцу, канцеларија број 12 у 11.00 часова, а продаја ће се извршити путем усменог јавног надметања.
	
	Предмет продаје су покретне ствари извршеника пописане и процјењене од стране судског извршиоца овог суда:

1. ЛЦТ ТВ, марке „Сону“, процијењене вриједности 300,00 КМ;
2. ЛЦТ ТВ, марке „Грундинг“,  процијењене вриједности 450,00 КМ;
3. ТВ комода беж боје, процијењене вриједности 150,00 КМ;
4. Микровална пећ, марке „Хаиер де лухе“, процијењене вриједности 50,00 ;
5. Уградбена плоча шпорета, процијењене вриједности 400,00 КМ;
6. Усисивач 1400 W, процијењене вриједности 50,00 КМ;
7. ТВ комода, црне боје, процијењене вриједности 150,00 КМ;
8. Веш машина, марке „Беко“, процјењене вриједности 700,00 КМ;
9. Замрзивач, марке „АЕГ“, процијењене вриједности 600,00 КМ;
10. Микровална пећ, марке „Беко“, процијењене вриједности 150,00 КМ;
11. кухињски сто, процијењене вриједности 300,00 КМ;
12. столице, 4 комада, процијењене вриједности 280,00 КМ;
13. угаона гарнитура, процијењене вриједности 800,00 КМ.

[bookmark: _GoBack]	Покретне ствари налазе се на адреси извршеника у ......, град Лукавац. 

	На првој продаји наведене покретне ствари не могу се продати испод 1/2 износа њихове процијењене вриједности.

	Понуђач са највећом понудом дужан је уплатити новчани износ продајне цијене у року од 8 дана од објављивања резултата продаје. Ако понуђач са највећом понудом не уплати новчани износ продајне цијене у предвиђеном року, суд ће закључком продају том понуђачу огласити неваљаном, а другог понуђача прогласити купцем, који треба да у року од 8 дана уплати код суда новчани износ/цијену коју је понудио, а уколико ни други понудилац у предвиђеном року не изврши уплату, суд примјењује ова правила и на трећег и даљег понуђача.

	Ако се на првом рочишту покретне ствари не буду могле продати, суд ће на захтјев странке, који може поднијети у року од 8 дана од дана када је одржано неуспјело рочиште, заказати друго рочиште за јавно надметање, на којем се исте могу продати без ограничења у односу на њихову вриједност. Суд ће обуставити поступак ако ниједна странка не предложи одржавање другог јавног надметања у наведеном року.

	У јавном надметању могу учествовати само лица која су претходно положила осигурање које износи 1/10 од вриједности ствари. Лица која учествују у јавном надметању, дужна су прије почетка рочишта суду предати по један примјерак уплатнице из које је видљиво да је осигурање положено. Осигурање се полаже на депозитни рачун Општинског суда у Лукавцу број 1321002012496062 отворен код НЛБ банке д.д. Сарајево, са назнаком броја предмета. Од полагања осигурања у овој извршној ствари ослобођен је тражилац извршења.

	Овај закључак биће објављен на огласној плочи и интернет страници суда, а странка може о свом трошку објавити закључак о продаји у средствима јавног информисања.


						                           	 Судија
							                   Бојан Ђедовац    
                               
Правна поука:
Против овог закључка није дозвољена посебна жалба.

